Vrou wat huis by EFF kry glo nie behoeftigDie huis wat die EFF vir Hlongwane gebou het. In die agtergrond is president Jacob Zuma se Nkandla-woning. Foto: Giordano Stolley/SAPA Julius Malema, leier van die EFF, het op 11 Januarie die huis aan S’thandiwe Hlongwane en haar kinders oorhandig. Volgens die Sunday Times is Hlongwane getroud aan ŉ senior argivaris wat vir die KwaZulu-Natalse departement van kuns en kultuur werk en sowat R250 000 per jaar verdien. Hlongwane en haar man, Lucky Nene, besit minstens twee eiendomme, ŉ VW Polo en ŉ Toyota Hilux. Hlongwane het glo verlede jaar vir Malema die lendelam huis gaan wys waar sy grootgeword het. Malema sê sover sy kennis strek is Hlongwane ŉ ongetroude ma van twee. Op ŉ vraag aan Hlongwane oor hoekom sy die huis van die EFF af aanvaar het, het sy geantwoord: “Hulle wou net ŉ arm familie help.”